แอทลาส

**แอทลาส** () เป็นบอยแบนด์สัญชาติไทย เป็นศิลปินกลุ่มระดับต้นๆของวงการ TPOP และเป็นศิลปินกลุ่มชายกลุ่มแรกของค่ายเอ็กซ์โอเอ็กซ์โอเอนเตอร์เทนเมนต์ เปิดตัวอย่างเป็นทางการเมื่อวันที่ 7 ธันวาคม 2564 ณ ลานหน้าเซ็นทรัลเวิลด์ ศูนย์การค้าเซ็นทรัลเวิลด์ ประกอบด้วยสมาชิกจำนวนเจ็ดคนคือ จูเนียร์, เจ็ท, ภูมิ, ไนซ์, เออร์วิน, มิวอ้อน และแทด

## ชื่อ
ชื่อวงมี 2 ความหมายคือ "เทพไททัน" ที่แบกโลกไว้และอีกความหมายคือ "แผนที่" ดังนั้นวงแอทลาส จึงเปรียบเสมือนหนุ่ม ๆ ทั้ง 7 คนที่จะเป็นนักสำรวจโลกและดวงดาวและเรื่องราวต่าง ๆ ที่จะพาผู้คนร่วมสำรวจไปด้วยกัน ทั้งนี้ แอทลาสยังได้ตั้งชื่อแฟนคลับว่า **เอลิส (A-lis) **โดยคำว่า เอลิส ในภาษาลาตินมีความหมายว่า ‘‘ปีก’’ ดังนั้น หากแอทลาสคือ นักสำรวจ เอลิสก็คือ ปีก ที่จะคอยอยู่เคียงข้าง ร่วมสำรวจพื้นที่ใหม่ ๆ ไปด้วยกันกับแอทลาสอยู่เสมอ

## ประวัติ

### (เข้าสู่เดบิวต์ และ ศิลปิน พ.ศ. 2564 - 2565)

#### ก่อนเดบิวต์ | PRE DEBUT
ทางค่ายเอ็กซ์โอเอ็กซ์โอเอนเตอร์เทนเมนต์ ต้นสังกัดของ 7 สาว 4EVE ได้ประกาศว่าจะมีการเปิดเผยชื่อ 'บอยแบนด์' กลุ่มแรก ของค่ายโดยวันที่ 3 กันยายน พ.ศ. 2564 ได้ประกาศเปิดชื่อบอยแบนด์น้องใหม่กลุ่มแรกของค่ายเอ็กซ์โอเอ็กซ์โอเอนเตอร์เทนเมนต์ อย่างเป็นทางการในชื่อ 'ATLAS' ที่ประกอบไปด้วยสมาชิกทั้งหมด 7 คน โดยวง ATLAS นั้นมีสัญลักษณ์ไอคอนเป็นรูปยิ้ม "^^" อีกทั้งในตัวอักษรคำว่า ATLAS นั้นยังมีรูปลักษณะต่าง ๆ ที่เหมือนเป็นคาแรคเตอร์ของหนุ่ม ๆ แฝงอยู่อีกด้วย ไม่ว่าจะเป็น ลูกบาส, ต้นไม้, ตุ๊กตาหมี, หนังสือ, ตัวโน้ต, จรวด, หมีแพนด้า, รถไฟ และในวันที่ 19 กันยายน พ.ศ. 2564 ได้ออกคลิปแนะนำตัวสมาชิกสั้น ๆ คลิปแรก ออกมาให้แฟน ๆ ได้ชมสมาชิกทั้ง 7 คน สมาชิกของวงเป็นอดีตเด็กฝึกหัดของค่ายโฟร์โนล็อค ก่อนจะย้ายมาเซ็นสัญญาเป็นศิลปินในสังกัดเอ็กซ์โอเอ็กซ์โอเอนเตอร์เทนเมนต์

#### วันเดบิวต์ | ATLAS DEBUT SHOWCASE
ในวันที่ 7 ธันวาคม พ.ศ. 2564 ทางวงแอทลาสได้จัดงานเปิดตัวซิงเกิลแรกของพวกเขาที่ลานด้านหน้าเซ็นทรัลเวิลด์ โดยมี บูม สุภาพร วงษ์ถ้วยทอง ทำหน้าที่พิธีกรบนเวทีพร้อมกับเปิดตัวซิงเกิลแรกของพวกเขาเพลง **"MAYDAY MAYDAY"** และได้ประกาศชื่อแฟนคลับ โดยมีโฟร์อีฟ รุ่นพี่ในค่ายเข้าร่วมแสดงโชว์ในงานพร้อมกันด้วย

#### เดบิวต์ซิงเกิล | MAYDAY MAYDAY
เพลง **"MAYDAY MAYDAY"** เป็นซิงเกิลเพลงแนวฮิปฮอปแดนซ์อิเล็กทรอนิก มีเนื้อหาเกี่ยวกับพลังของวัยรุ่น ความมุ่งมั่น ความเชื่อ ความกล้า เป็นเหมือนเชื้อเพลิงที่อัดแน่นเต็มถัง พร้อมจุดระเบิด ให้พุ่งทะยานออกไปไม่มีวันดับ ไม่หมั่นแม้ว่าจะต้องเจอกับอะไร จะหนักแค่ไหนก็พร้อมจะฝ่าไป ไม่มีถอย มีแต่จะทะยานสูงขึ้น และสูงขึ้นไปอย่างไปไม่หยุดยั้งโดยโปรดิวซ์โดย NINO, เบน และปั้น จากวง LUSS ร่วมด้วย กอล์ฟ F.HERO กำกับมิวสิควีดิโอโดยหลุยส์-ธชา คงคาเขตร ในคอนเซปต์ "The Explorer" โดยมีเนื้อหา บอกเล่าถึงนักสำรวจทั้ง 7 คน ออกเดินทางผจญภัย สำรวจดินแดนแห่งใหม่ ตามหาแก่นแท้ ที่ล้ำค่ายิ่งของดินแดนเหล่านั้น เพื่อนำกลับมาสร้างโลกใบใหม่

### ออกอัลบั้มครั้งแรก (พ.ศ. 2565)
#### อัลบั้มแรก ATLAS : The First Journey
ในเดือนมิถุนายน พ.ศ. 2565 ทางค่ายเอ็กซ์โอเอ็กซ์โอเอนเตอร์เทนเมนต์ และโซเชียมีเดียของแอทลาสออฟิเชียล ได้ประกาศถึงการจัดจำหน่ายอัลบั้มบ็อกเซ็ตแรกของวง **(ATLAS : the 1st Journey Boxset)** โดยจะจัดจำหน่ายให้ทำการ Pre-Order วันแรก วันที่ 25 มิถุนายน พ.ศ.2565 โดยภายในอัลบั้มแรกนั้น ประกอบด้วยเพลงทั้งหมด 4 เพลง ได้แก่ MAYDAY MAYDAY, LOLAY (โลเล), คุยแก้เหงา (Mr.Lonely) และ เธอมีความหมาย (My Treasure) ในรูปแบบของแผ่นซีดี, ใบเนื้อเพลงและเครดิตเบื้องหลัง, Photo Book จำนวน 60 หน้า และของสะสม เช่น การ์ด สติกเกอร์ โปสการ์ด เป็นต้น 

### พ.ศ. 2568
#### การเปลี่ยนแปลงสมาชิก
ในวันที่ 5 ธันวาคม พ.ศ. 2568 มิวอ้อน ณณณ นามปิติ (ชื่ออ่านว่า นะ-นน) หนึ่งในสมาชิกได้ประกาศลาออกจากวงกลางงานฉลองครบรอบ 4 ปีของวง โดยให้มีผลแต่วันที่ 31 ธันวาคม พ.ศ. 2568 ทั้งนี้ มิวอ้อนจะยังคงร่วมทำงานที่ยังไม่แล้วเสร็จและรับผิดชอบหน้าที่จนกว่างานดังกล่าวจะเสร็จสมบูรณ์ รวมถึงเข้าร่วมการแสดงคอนเสิร์ต 4EVE x ATLAS ในปี พ.ศ. 2569 ขณะที่ แอทลาสจะยังคงดำเนินกิจกรรมต่อไปด้วยสมาชิกที่เหลืออีกหกคน และมีแผนสร้างสรรค์ผลงานเพลงอย่างต่อเนื่อง

## สมาชิก

## ผลงานเพลง

### อัลบั้ม

### ซิงเกิล

### มิวสิกวิดีโอ

### เพลงอื่น ๆ

### ร่วมงานกับศิลปินอื่น

### ละครโทรทัศน์

### ภาพยนตร์

### ละครเวที

## รางวัลและการเสนอชื่อ

## อ้างอิง

หมวดหมู่:ศิลปินค่ายเอ็กซ์โอเอ็กซ์โอเอนเตอร์เทนเมนต์
หมวดหมู่:บอยแบนด์ไทย
หมวดหมู่:กลุ่มดนตรีทีป็อป
หมวดหมู่:กลุ่มดนตรีที่ก่อตั้งในปี พ.ศ. 2564
หมวดหมู่:ก่อตั้งในประเทศไทยในปี พ.ศ. 2564
หมวดหมู่:วงกลุ่มเจ็ดสัญชาติไทย